CELEX: 62011TN0442
Language: sl
Date: 2011-08-05 00:00:00
Title: Zadeva T-442/11: Tožba, vložena 5. avgusta 2011 – Evropaïki Dynamiki proti Komisiji

1.10.2011   
            
            
               SL
            
            
               Uradni list Evropske unije
            
            
               C 290/17
            
         Tožba, vložena 5. avgusta 2011 – Evropaïki Dynamiki proti Komisiji
   (Zadeva T-442/11)
   2011/C 290/25
   Jezik postopka: angleščina
   
      Stranki
   
   
      Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnika: N. Korogiannakis in M. Dermitzakis, odvetnika)
   
      Tožena stranka: Evropska komisija
   
      Predlogi
   
   
               —
            
            
               Odločba Komisije z dne 27. maja 2011, da ne bo sprejela nobenega sanacijskega ukrepa po tem, ko je Evropski varuh človekovih pravic odločil, da odločba, ki jo je Komisija sprejela novembra 2006 o izbiri proizvodov in storitev tretjega podjetja, ni bila v skladu z veljavno zakonodajo EU o javnih naročilih, naj se razglasi za nično;
            
         
               —
            
            
               Komisiji naj naloži plačilo škode, ki jo je tožeči stranki nastala zaradi posledic odločbe iz novembra 2006;
            
         
               —
            
            
               Komisiji naj naloži, naj tožeči stranki plača 1 milijon EUR zaradi izgube priložnosti sodelovati na javnem razpisu, ki ga je ta preklicala;
            
         
               —
            
            
               Komisiji naj naloži, naj tožeči stranki plača 1 milijon EUR za pooblaščeno uporabo pravic intelektualne lastnine;
            
         
               —
            
            
               Komisiji naj naloži, naj tožeči stranki plača 10 milijonov EUR za nepremoženjsko škodo zaradi omajanega ugleda in verodostojnosti;
            
         
               —
            
            
               Komisiji naj naloži, naj objavi javno obvestilo, s katerim trg in vse uporabnike, zainteresirane za CIRCA (IT orodje, ki omogoča elektronsko sodelovanje med zaposlenimi ali skupinami posameznikov, ki so na različnih lokacijah) obvesti, da to ni zastarela platforma, da platforma, ki jo je razvila družba Alfresco Software Ltd. ni privilegirana platforma in da lahko uporabniki namesto CIRCA izberejo platformo po svoji izbiri; in
            
         
               —
            
            
               Komisiji naj naloži plačilo pravnih in drugih stroškov in izdatkov tožeče stranke, ki so ji nastali v povezavi s to tožbo, tudi v primeru zavrnitve te tožbe.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               S prvim tožbenim razlogom Komisiji očita, da je kršila obveznost iz členov 27, 88, 89 in 91 finančne uredbe (1), in členov 116, 122 in 124 izvedbenih pravil (2), da izvede odprt ali omejen razpis.
            
         
               2.
            
            
               Z drugim tožbenim razlogom Komisiji očita, da je kršila načelo prepovedi diskriminacije in enakega obravnavanja.
            
         
               3.
            
            
               S tretjim tožbenim razlogom Komisiji očita, da je kršila načelo dobrega upravljanja in obveznost obrazložitve.
            
         
               4.
            
            
               S četrtim tožbenim razlogom Komisiji očita, da je zlorabila svoja pooblastila.
            
         
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL 2002 L 248, str. 1).
   
      (2)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL 2002 L 357, str. 1).